పలాస కాశీబుగ్గ

పలాస కాశీబుగ్గ,  ఆంధ్రప్రదేశ్ రాష్ట్రం, శ్రీకాకుళం, పలాస మండలానికి చెందిన పట్టణం, మండల కేంద్రం. ఇది శ్రీకాకుళం జిల్లాకి అనాదిగా వాణిజ్య కేంద్రం. పలాస జీడిపప్పు ఇక్కడి ప్రముఖ ఉత్పత్తి. పలాస రైల్వే స్టేషను శ్రీకాకుళం జిల్లాలో పెద్ద స్టేషను. సంక్రాంతి నాడు జరిగే డేకురు కొండ యాత్ర ఇక్కడి ప్రముఖ ఉత్సవం.

చరిత్ర
1995 వరకూ పలాస, కాశీబుగ్గ గ్రామ పంచాయితీలు. 1996, నవంబరు 22 న నగరపంచాయతీలుగా ఏర్పడ్డాయి. వీటితో పాటు, చుట్టుప్రక్క గ్రామాలు కొన్నింటిని కలిపి 2002లో మున్సిపాలిటీగా ఏర్పాటైంది.

భౌగోళికం
జిల్లా కేంద్రమైన శ్రీకాకుళంకు ఈశాన్యంగా 81 కి.మీ దూరంలో ఉంది.

జనాభా గణాంకాలు
2011 జనగణన ప్రకారం జనాభా 57,507.

పరిపాలన
పలాస కాశీబుగ్గ పురపాలక సంఘం పట్టణ పరిపాలన నిర్వహిస్తుంది.

విద్యా సౌకర్యాలు
ప్రధాన భాష తెలుగు అయ్యినప్పటికి ఒరియా కూడా బాగా ప్రాచుర్యంలో ఉంది. తెలుగు బడులతో సమానంగా ఒరియా బడులు కూడా ఉన్నాయి.

పర్యాటక ఆకర్షణలు
 డేకురు కొండ యాత్ర 

పలాస-కాశీబుగ్గ జంట పట్టణాల సమీపంలోని డేకురుకొండ యాత్ర ప్రతి ఏటా సంక్రాంతి పర్వదినాన జరుగుతుంది. పిల్లలు లేనివారు కొండపైనుంది జారితే పిల్లలు పుడతారని ఇక్కడ ప్రజల నమ్మకము. ఈ విదంగా పలువురు జారుతూ ఉంటారు. ఈ కొండపై ఈశ్వరాలయం, సంతోషిమాత, నాగదేవత ఆలయాలు ఉన్నాయి.

 మూలాలు 

 వెలుపలి లంకెలు 

వర్గం:శ్రీకాకుళం జిల్లా పట్టణాలు
వర్గం:రెవెన్యూ గ్రామాలు కాని మండల కేంద్రాలు